kalixlouiis/myanmar-wikipedia-corpus huggingface dataset:
သံတောင်ကြီးမြို့ သည် မြန်မာနိုင်ငံ၊ ကရင်ပြည်နယ်၊ သံတောင်ကြီးခရိုင်ရှိ မြို့တစ်မြို့ ဖြစ်သည်။
သံတောင်ကြီးမြို့နယ်၏ မြို့နယ်ရုံးစိုက်မြို့ ဖြစ်သည်။
သံတောင်ကြီးမြို့တွင်ထင်ရှားသော​ နော်ဘူ​ဘောဆု​တောင်းပြည့်​တောင်ရှိသည်။
ကိုးကား ပြင်ပလင့်ခ်များ Satellite map at Maplandia.com Category:မြန်မာနိုင်ငံရှိ မြို့များ Category:ကရင်ပြည်နယ်ရှိ မြို့များ။
မြဝတီမြို့နယ် သည် မြန်မာနိုင်ငံ၊ ကရင်ပြည်နယ်၊ မြဝတီခရိုင်တွင် ပါဝင်သည့်မြို့နယ်တစ်ခု ဖြစ်သည်။
မြဝတီမြို့နယ်တွင် မြဝတီမြို့၊ စုကလိမြို့၊ နှင့် ဝေါလေမြိုင်မြို့ တို့ပါဝင်သည်။
မြို့နယ်ရုံးစိုက်ရာမြို့မှာ မြဝတီမြို့ ဖြစ်သည်။
ထိစပ်နေသော နယ်နမိတ်များ မြဝတီမြို့နယ်သည် အောက်ပါတို့နှင့် နယ်နမိတ်ထိစပ်လျက်ရှိသည်။
"Myanmar States/Divisions and Townships  Overview Map" 23 September 2010., Myanmar Information Management Unit (MIMU) အနောက်ဘက်နှင့် အနောက်တောင်ဘက်တွင် ကြာအင်းဆိပ်ကြီးမြို့နယ်၊ အနောက်ဘက်တွင် ကော့ကရိတ်မြို့နယ်၊ အနောက်မြောက်ဘက်တွင် လှိုင်းဘွဲ့မြို့နယ်၊ တောင်ဘက်၊ အရှေ့ဘက်နှင့် အရှေ့မြောက်ဘက်တို့တွင် ထိုင်းနိုင်ငံ။
ကိုးကား ပြင်ပလင့်ခ်များ "Myawaddy Township - Kayin State" map, 4 August 2010, Myanmar Information Management Unit (MIMU) "Myawadi Google Satellite Map" Maplandia World Gazetteer Category:ကရင်ပြည်နယ်ရှိ မြို့နယ်များ။
ကော့ကရိတ်မြို့နယ် () သည် မြန်မာနိုင်ငံ၊ ကရင်ပြည်နယ်၊ ကော့ကရိတ်ခရိုင်တွင် ပါဝင်သည့် မြို့နယ်တစ်ခု ဖြစ်သည်။
ကော့ကရိတ်မြို့နယ်တွင် ကော့ကရိတ်မြို့နှင့် ကျုံဒိုးမြို့တို့ ပါဝင်ပြီး မြို့နယ်ရုံးစိုက်ရာမြို့မှာ ကော့ကရိတ်မြို့ ဖြစ်သည်။
ကြာအင်းဆိပ်ကြီးမြို့နယ် သည် မြန်မာနိုင်ငံ၊ ကရင်ပြည်နယ်၊ ကြာအင်းဆိပ်ကြီးခရိုင်တွင် ပါဝင်သည့် မြို့နယ်တစ်ခု ဖြစ်သည်။
ကြာအင်းဆိပ်ကြီးမြို့နယ်တွင် ကြာအင်းဆိပ်ကြီးမြို့၊ ဘုရားသုံးဆူမြို့နှင့် ကျိုက်ဒုံမြို့တို့ ပါဝင်ပြီး မြို့နယ်ရုံးစိုက်ရာမြို့မှာ ကြာအင်းဆိပ်ကြီးမြို့ ဖြစ်သည်။
သမိုင်းကြောင်း ကြာအင်းဆိပ်ကြီးမြို့နယ်သည် ပထမ အင်္ဂလိပ်-မြန်မာ စစ်ပွဲ အပြီးတွင် အင်္ဂလိပ်အား ပေးလိုက်ရသော ကျိုက္ခမီခရိုင်တွင် ပါဝင်ခဲ့သည်။
၁၉၁၁ ခုနှစ်မှ စ၍ ကြာအင်းဆိပ်ကြီးမြို့နယ်ကို ကော့ကရိတ်ခရိုင်ခွဲအဖြစ် နယ်ပိုင်ဝန်ထောက်တစ်ဦးက အုပ်ချုပ်ခဲ့သည်။
ထိုအချိန်က ကြာအင်းဆိပ်ကြီးမြို့နယ်သည် သစ်တောထူထပ်ပြီး စတုရန်းမိုင် ၁ မိုင်လျှင် လူဦးရေ ၂၀ ခန့်သာ နေထိုင်ခဲ့သည်။
၁၉၅၅ ခုနှစ် ဇူလိုင် ၁ ရက်နေ့တွင် ကြာအင်းဆိပ်ကြီးမြို့နယ်ကို ဘားအံခရိုင်တွင် ထည့်သွင်းခဲ့သည်။
ထို့နောက် ၁၉၆၂ ခုနှစ် နိုဝင်ဘာ ၆ ရက်နေ့တွင် ဘားအံခရိုင်မှ ကော့ကရိတ်ခရိုင်သို့ ပြောင်းရွေ့ထည့်သွင်းခဲ့သည်။
အမည်ရင်းမြစ် ဇမိချောင်းကမ်းနဖူး သစ်ဆိပ်ကို အစွဲပြု၍ ချောင်းရိုးတစ်လျောက် ခုတ်မောင်းနေသည့် လှေ၊ သင်္ဘောများက ဆိပ်ကြီး ဟုခေါ်ရာမှ ကြာအင်းဆိပ်ကြီးမြို့ ဖြစ်လာခဲ့သည်။
မြို့၏ မြောက်ဘက် ၁ မိုင်ခန့်ရှိ ကြာအင်းကြီးကျေးရွာနှင့် တောင်ဘက် ဇမိမြစ်ကမ်းသစ်ဆိပ်ကို ပူးတွဲခေါ်ဝေါ်လျက် ကြာအင်းဆိပ်ကြီးမြို့ဟု ခေါ်တွင်လာခဲ့ခြင်း ဖြစ်သည်။
ပထဝီဝင် တည်နေရာနှင့် အကျယ်အဝန်း ကြာအင်းဆိပ်ကြီးမြို့နယ်သည် မြောက်လတ္တီတွဒ် ၁၅ ဒီဂရီ ၁၃ မိနစ် ၁၅ စက္ကန့်နှင့် ၁၆ ဒီဂရီ ၀၂ မိနစ် ၀၀ စက္ကန့်အကြား၊ အရှေ့လောင်ဂျီတွဒ် ၉၇ ဒီဂရီ ၄၅ မိနစ် ၃၀ စက္ကန့်နှင့် ၉၈ ဒီဂရီ ၀၇ မိနစ် ၀၀ စက္ကန့်အကြားတွင် တည်ရှိသည်။
ပင်လယ်ရေမျက်နှာပြင်အမြင့်မှာ ဖြစ်ပြီး မြို့နယ်အကျယ်အဝန်းမှာ ဖြစ်သည်။
အရှေ့မှ အနောက်သို့ မိုင် ၅၀ နှင့် တောင်မှ မြောက်သို့ ၈၂ မိုင် ရှည်လျားသည်။
မြေမျက်နှာသွင်ပြင် ကြာအင်းဆိပ်ကြီးမြို့နယ်သည် တောတောင်ထူထပ်ပြီး အရှေ့မြောက် ကျိုက်ဒုံဒေသတွင် ပျမ်းမျှအမြင့်ပေ ၃၇၀၀ ရှိသော ဒေါနတောင်တန်းနှင့် တောင်စွယ်တောင်ထွဋ်များ တည်ရှိသည်။
မြို့နယ်အတွင်းတွင် ဇမိမြစ်၊ ဝင်းရော်မြစ်နှင့် ဟောင်သရောမြစ်တို့သည် တောင်မှ မြောက်သို့ စီးဆင်းသည်။
ဇမိမြစ်နှင့် ဝင်းရော်မြစ်တို့သည် မွန်ပြည်နယ် ကျိုက်မရောမြို့နယ်၊ ချောင်းနှစ်ခွကျေးရွာအနီးတွင် ပေါင်းဆုံပြီး အတ္တရံမြစ်အဖြစ် မုတ္တမပင်လယ်ကွေ့သို့ ဆက်လက်စီးဆင်းသည်။
ကိုးကား ပြင်ပလင့်ခ်များ "Kya-In Seikkyi Township Google Satellite Map" Maplandia World Gazetteer Category:ကရင်ပြည်နယ်ရှိ မြို့နယ်များ Category:မြန်မာနိုင်ငံရှိ မြို့နယ်များ။
ဘုရားသုံးဆူမြို့(ဍုၚ်ကျာ်ပိ) သည် မြန်မာနိုင်ငံ၊ ကရင်ပြည်နယ်၊ ကြာအင်းဆိပ်ကြီးခရိုင်၊ ကြာအင်းဆိပ်ကြီးမြို့နယ်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။
ထိုင်းနိုင်ငံ ဆန်ခပူရီခရိုင်နှင့် နယ်နမိတ်ချင်းထိစပ်နေသော နယ်စပ်မြို့လည်းဖြစ်သည်။
ကျိုက်ဒုံမြို့ သည် မြန်မာနိုင်ငံ၊ ကရင်ပြည်နယ်၊ ကြာအင်းဆိပ်ကြီးခရိုင်၊ ကြာအင်းဆိပ်ကြီးမြို့နယ်တွင် ပါဝင်သည့် မြို့တစ်မြို့ ဖြစ်သည်။
မြို့နယ်ခွဲအဆင့်ရှိသော မြို့တစ်မြို့လည်း ဖြစ်သည်။
ကိုးကား ပြင်ပလင့်ခ်များ Satellite map at Maplandia.com Category:ကရင်ပြည်နယ်ရှိ မြို့များ။
စုကလိမြို့ သည် မြန်မာနိုင်ငံ၊ ကရင်ပြည်နယ်၊ မြဝတီခရိုင်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။
၂၀၁၄ ခုနှစ် သန်းခေါင်စာရင်းအရ မြို့နယ်တစ်ခုလုံး၏ လူဦးရေမှာ ၅,၇၀၃ ဦးဖြစ်ပြီး မြို့ပေါ်ရှိ လူဦးရေမှာ ၃၄၂ ဦးမျှသာ ဖြစ်သည်။
ဝေါလေမြိုင်မြို့ သည် မြန်မာနိုင်ငံ၊ ကရင်ပြည်နယ်၊ မြဝတီခရိုင်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။
၂၀၁၄ ခုနှစ် သန်းခေါင်စာရင်းအရ မြို့နယ်ခွဲတစ်ခုလုံး၏ လူဦးရေမှာ ၉,၂၁၃ ဦးဖြစ်ပြီး မြို့ပေါ်ရှိ လူဦးရေမှာ ၃,၀၈၃ ဦး ဖြစ်သည်။
ကျုံဒိုးမြို့ သည် မြန်မာနိုင်ငံ၊ ကရင်ပြည်နယ်၊ ကော့ကရိတ်ခရိုင်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။
ဘောဂလိမြို့ သည် မြန်မာနိုင်ငံ၊ ကရင်ပြည်နယ်၊ သံတောင်ကြီးခရိုင်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။
၂၀၁၄ ခုနှစ် သန်းခေါင်စာရင်းအရ မြို့နယ်တစ်ခုလုံး၏ လူဦးရေမှာ ၁၇,၂၃၇ ဦးဖြစ်ပြီး မြို့ပေါ်ရှိ လူဦးရေမှာ ၁,၉၉၉ ဦး ဖြစ်သည်။
လိပ်သိုမြို့ သည် မြန်မာနိုင်ငံ၊ ကရင်ပြည်နယ်၊ သံတောင်ကြီးခရိုင်တွင် ပါဝင်သည့် မြို့တစ်မြို့ ဖြစ်သည်။
၂၀၁၄ ခုနှစ် သန်းခေါင်စာရင်းအရ မြို့နယ်တစ်ခုလုံး၏ လူဦးရေမှာ ၄၈,၆၀၆ ဦးဖြစ်ပြီး မြို့ပေါ်ရှိ လူဦးရေမှာ ၃,၀၃၉ ဦး ဖြစ်သည်။
ပိုင်ကျုံမြို့ သည် မြန်မာနိုင်ငံ၊ ကရင်ပြည်နယ်၊ ဘားအံခရိုင်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။
၂၀၁၄ ခုနှစ် သန်းခေါင်စာရင်းအရ မြို့နယ်တစ်ခုလုံး၏ လူဦးရေမှာ ၈၈,၆၀၄ ဦးဖြစ်ပြီး မြို့ပေါ်ရှိ လူဦးရေမှာ ၄,၀၇၄ဦး ဖြစ်သည်။
ရှမ်းရွာသစ်မြို့ သည် မြန်မာနိုင်ငံ၊ ကရင်ပြည်နယ်၊ ဘားအံခရိုင်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။
၂၀၁၄ ခုနှစ် သန်းခေါင်စာရင်းအရ မြို့နယ်ခွဲတစ်ခုလုံး၏ လူဦးရေမှာ ၂၁,၇၃၅ ဦးဖြစ်ပြီး မြို့ပေါ်ရှိ လူဦးရေမှာ ၅၃၁ ဦးမျှသာ ဖြစ်သည်။
ကမမောင်းမြို့ () သည် မြန်မာနိုင်ငံ၊ ကရင်ပြည်နယ်၊ ဖာပွန်ခရိုင်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။
၂၀၁၄ ခုနှစ် သန်းခေါင်စာရင်းအရ မြို့နယ်ခွဲတစ်ခုလုံး၏ လူဦးရေမှာ ၂၀,၈၉၅ ဦးဖြစ်ပြီး မြို့ပေါ်ရှိ လူဦးရေမှာ ၁၃,၉၉၂ ဦးဖြစ်သည်။
အပိုလို ၉ (March 3 – 13, 1969) သည် အမေရိကန်ပြည်ထောင်စု၏ တတိယမြောက် လူလိုက်ပါသော အပိုလို မက်ရှင်တစ်ခုဖြစ်ပြီး လကမ္ဘာပေါ် ခြေချရန် ကြိုးပမ်းမှုအတွက် လှေကားထစ်တစ်ခုပင် ဖြစ်သည်။
အပိုလို ၁၀ သည် အမေရိကန်ပြည်ထောင်စု၏ လူလိုက်ပါသော ၄ ခုမြောက် လပေါ်ဆင်းသက်ရေး အာကာသမက်ရှင်တစ်ခု ဖြစ်သည်။
အပိုလို ၈ နောက်ပိုင်း လကမ္ဘာအား လှည့်ပတ်သည့် အပိုလိုစီမံကိန်းတစ်ခုဖြစ်သည်။
၁၉၆၉ ခုနှစ် မေလ ၁၈ ရက်နေ့တွင် လွှတ်တင်ခဲ့ပြီး လကမ္ဘာပေါ်သို့ခြေချရန် အစမ်းလေ့ကျင့်သည့် F အမျိုးအစားမက်ရှင်တစ်ခုဖြစ်သည်။
ယာဉ်၏ Lunar Module သည် လမျက်နှာပြင်အပေါ်မှ ၁၅.၆ ကီလိုမီတာအကွာတွင် ပျံသန်းခဲ့သည်။
ယင်းသည် ၁၉၆၉ ခုနှစ် ဇူလိုင်လတွင် ဆင်းသက်သော အပိုလို ၁၁ ၏ လမျက်နှာပြင်ဆင်းသက်ရာတွင် အောင်မြင်စေခဲ့သည်။
၂ဝဝ၂ ခုနှစ် ဂင်းနစ်စံချိန်အရ အပိုလို ၁ဝ သည် ကမ္ဘာ့လူလုပ်ယာဉ်များတွင် အမြင့်ဆုံးအမြန်နှုန်းစံချိန်အား ရရှိခဲ့သည်။
3C 212 သည် ကွေဆာတစ်ခုဖြစ်ပြီး ကြယ်စုတန်း Cancer တွင် တည်ရှိသည်။
ကျမ်းကိုး ပြင်ပလင့် Detailed CCD image of 3C 212 based on 60 min total exposure Category:ကရကဋ် ကြယ်စုတန်း။
အမွှာကွေဆာ (ကွေဆာစုံတွဲ သို့မဟုတ် SBS 0957+561, TXS 0957+561, Q0957+561 သို့မဟုတ် QSO 0957+561 A/B ဟုလည်းသိထား) သည် ဒြပ်ဆွဲအားယိုင်လဲသော ပထမဆုံးအကြိမ်တွေ့ရသည့် ကွေဆာတစ်ခုဖြစ်သည်။
ဒြပ်ဆွဲအားကြောင့် ကွေဆာတစ်ခုတည်း၏ပုံရိပ်သည် နှစ်ခုအဖြစ် မြင်ရသည်။
ယင်းကွေဆာအား ၁၉၇၉ ခုနှစ်တွင် ရှာဖွေတွေ့ရှိခဲ့သည်။
ကွေဆာ၏ အနီရောင်အရွေ့သည် ၁.၄ (အလင်းနှစ် ၈.၇ ဘီလီယံ) ရှိသောကြောင့် အလွန်ဝေးကွာလှသည့် ကွေဆာတစ်ခုပင်ဖြစ်သည်။
ကျမ်းကိုး ပြင်ပလင့် Q0957+561: Die historisch erste Linse mit Quasar - University of Cologne Q0957+561 - CCD Image Based on 45-min total exposure - March/2007. Q0957+561 A,B Category:အာရှာ မေဂျာ (ကြယ်စုတန်း)။
ဟာဘယ်မှရိုက်ကူးထားသော နဂါးငွေ့တန်း၏ အရံဂလက်ဆီဖြစ်သည့် ကြီးမားသော မဂ္ဂလန်တိမ်တိုက် ဂလက်ဆီပု () ဆိုသည်မှာ ဂယ်လက်ဆီငယ်တစ်ခုဖြစ်ပြီး မိမိတို့ နဂါးငွေ့တန်းနှင့်နှိုင်းယှဉ်ပါက အရေအတွက်ပမာဏ နည်းပါးသော ကြယ်ပေါင်း ဘီလီယံများစွာ ပါဝင်သည်။
ကြီးမားသော မဂ္ဂလန်တိမ်တိုက်သည် နဂါးငွေ့တန်းနှင့် နီးကပ်စွာလှည့်ပတ်ပြီး ကြယ်ပေါင်း ဘီလီယံ ၃ဝ ပါဝင်ကာ ဂလက်ဆီပုဟု ခေါ်သည်။
နက္ခတ္တပညာရှင်များသည် ယင်းဂလက်ဆီတို့၏ အရွယ်အစား ပုံပန်းသွင်ပြင်အရ အမျိုးအစားပေါင်းများစွာအဖြစ် ခွဲခြားသတ်မှတ်ကြသည်။
Local ဂလက်ဆီပုများ Local Group ထဲတွင် ဂလက်ဆီပုများစွာရှိသည်။
ယင်းတို့သည် ပိုမိုကြီးမားသော ဂလက်ဆီများဖြစ်ကြသည့် နဂါးငွေ့တန်း၊ အင်ဒရိုမီဒါ ဂလက်ဆီနှင့် ထရိုင်ဂူလယ် ဂယ်လက်ဆီတို့အား လှည့်ပတ်ကြသည်။
နဂါးငွေ့တန်းအား လှည့်ပတ်နေကြသည့် ဂယ်လက်ဆီပု အခု ၂ဝ ခန့်အား မကြာသေးခင်ကမှ လေ့လာတွေ့ရှိခဲ့သည်။
ကျမ်းကိုး Category:ဂလက်ဆီပုများ Category:ဂလက်ဆီသွင်ပြင် အမျိုးအစားများ။
ဂူဂဲလ်မျက်မှန်ကို ဂူဂဲလ်ကုမ္ပဏီက တီထွင်ထုတ်လုပ်သည်။
ထိုမျက်မှန်ကို ဝတ်ဆင်နိုင်သောကွန်ပျူတာ (wearable computer) အမျိုးအစားအဖြစ် သတ်မှတ်သည်။
အသုံးပြုသူ၏ မြင်ကွင်းအတွက် အကြည်‌ရောင်ဖန်တုံးတစ်ခုကို အသုံးပြုသည်။
ထိုစနစ်ကို optical head-mounted display(OHMD)ဟု ‌ခေါ်သည်။
ဂူဂဲလ်မျက်မှန်ဖြင့် ယ‌နေ့‌ခေတ်အသုံးပြု‌နေသည့် စမတ်ဖုန်းများအတွင်းမှ လုပ်ငန်း‌ဆောင်တာများကို လုပ်ကိုင်နိုင်သည်။
စမတ်ဖုန်းကို လက်ဖြင့် ကိုင်တွယ်အသုံးပြုမည့်အစား ဂူဂဲလ်မျက်မှန်ကို အစားထိုး အသုံးပြုနိုင်မည်ဖြစ်သည်။
စမတ်ဖုန်းသည် ကွန်ပျူတာအ‌သေးစားတစ်မျိုးဖြစ်သကဲ့သို့ ဂူဂဲလ်မျက်မှန်သည်လည်း ကွန်ပျူတာအ‌သေးစားဖြစ်လာမည်ဖြစ်သည်။
ထိုမျက်မှန်ကို ဝတ်ဆင်ထားပြီး ဖုန်း‌ပြောခြင်း၊ အင်တာနက် အသုံးပြုခြင်းနှင့် ‌ဖေ့စ်ဘွတ်ခ်ကဲ့သို့ လူမှုကွန်ရက်များကိုလည်း အသုံးပြုနိုင်၍ အသုံးပြုသူက ဂူဂဲလ်မျက်မှန်ကို အသံဖြင့်လည်း ခိုင်း‌စေနိုင်မည်ဖြစ်သည်။
မျက်မှန်တပ်ဆင်ရသူများနှင့် မျက်မှန်တပ်ဆင်ရန် မလိုအပ်သူများလည်း ဂူဂဲလ်မျက်မှန်ကို အသုံးပြုနိုင်သည်။
မျက်မှန်တပ်ရသူများသည် မိမိတို့၏ မူလ မျက်မှန်တွင် ပူးတွဲ၍တပ်ဆင်နိုင်သည်။
‌နေကာမျက်မှန်ကဲ့သို့ အလှတပ်ဆင်ရသည့် မျက်မှန်အမျိုးအစားများတွင်လည်း တပ်ဆင်နိုင်သည်။
ဂူဂဲလ်မျက်မှန်အတွက် ကမ္ဘာ‌ကျော်မျက်မှန်ကုမ္ပဏီများဖြစ်သည့် Luxottica, Ray -Ban, Oakley အစရှိသည့် လုပ်ငန်းများ နှင့်တွဲဖက်၍ မျက်မှန်ဒီဇိုင်းများကို ထုတ်လုပ်ရန်စီစဉ်ကြသည်။
၂ဝ၁၄ ခုနှစ်၊ ‌မေ ၁၅ ရက်က ဂူဂဲလ်မျက်မှန်ကို အ‌မေရိကတွင် တရားဝင် မိတ်ဆက်ဖြန့်ချိခဲ့သည်။
. တန်ဖိုးသည် အမေရိကန်ဒေါ်လာ ၁၅ဝဝ ဖြစ်သည်။
ဂူဂဲလ်အန့်ဒရိုက် (Android)၊ အိုင်အိုအက်စ် (iOS) တို့ဖြင့်လည်း ဂူဂဲလ်မျက်မှန်ကို တွဲဖက်အသုံးပြုနိုင်မည်ဖြစ်သည်။
ဂူဂဲလ်မှထုတ်‌သော ဂျီမေးလ်အပါအဝင် အခြား‌သော အက်ပ်(app)များကိုလည်း ဂူဂဲလ်မျက်မှန်တွင် အသုံးပြုနိုင်မည်ဖြစ်ပြီး အိုင်အိုအက်စ် အတွက် အက်ပ်ကို My Glass ဟု အမည်‌ပေးထားကြသည်။
စာညွှန်း ဂူဂဲလ်မျက်မှန်၊ ဟန်ဇော်၊ ဂလိုဘယ်အင်္ဂလိပ်မဂ္ဂဇင်း၊ ဇူလိုင်လ ၂ဝ၁၄ ခုနှစ် http://www.hansann.com/?p=748 Category:နည်းပညာ။
Arcom Control Systems မှ ခေါက်သိမ်းနိုင်သော ကွန်ပျူတာ ZYPAD ဘက်စုံသုံး လက်ပတ်နာရီ ဝတ်ဆင်နိုင်‌သော ကွန်ပျူတာဆိုသည်မှာ လူသား၏ ခန္ဓာကိုယ်‌ပေါ်တွင် ဝတ်ဆင်၍ မည်သည့်‌နေရာ၊ မည်သည့်အချိန်တွင်မဆို အသုံးပြုနိုင်‌သော ကွန်ပျူတာအမျိုးအစားကို ‌ခေါ်ဆိုသည်။
ဝတ်ဆင်နိုင်‌သော ကွန်ပျူတာနည်းပညာသည် အ‌ထွေ‌ထွေအသုံးပြုနိုင် ရန်၊ သတင်းအချက်အလက်နည်းပညာနှင့်မီဒီယာအသုံးချမှုများကို တွင်ကျယ်စွာအသုံးပြုနိုင်ရန်၊ ကွန်ပျူတာတစ်လုံး၏ လုပ်ငန်း‌ဆောင်တာများကို အသုံးပြုနိုင်ရန် ရည်ရွယ်သည်။
ကွန်ပျူတာကိုအသုံးပြုသူက အသုံးပြုလိုသည့်အချိန်တွင် ကွန်ပျူတာဖွင့်ခြင်း၊ ပိတ်ခြင်းကိုပင် ပြုလုပ်ရန်မလိုဘဲ အသုံးပြုသူနှင့်တစ်သားတည်းရှိ‌နေပြီး အချိန်မ‌ရွေးအသုံးပြုနိုင်ရန်လည်း ရည်ရွယ်သည်။
ထို့အပြင် ခန္ဓာကိုယ်အင်္ဂါ အစိတ်အပိုင်းမပြည့်စုံသည့် မသန်စွမ်းများကလည်း ကွန်ပျူတာကို လွယ် လင့်တကူအသုံးပြုနိုင်ရန် ရည်မှန်းကြသည်။
ဝတ်ဆင်နိုင်‌သော ကွန်ပျူတာကို အ‌မေရိကန်စစ်တပ်တွင် အသုံးပြုနိုင် ရန် ၁၉၈၉ ခုနှစ်က စတင်မိတ်ဆက်ခဲ့သည်။
ထိုကွန်ပျူတာ ငယ်များသည် စစ်‌မြေပြင်တွင် အ‌မေရိကန်စစ်သားများ၏ လက်‌ထောက်တဖွယ် အလုပ်လုပ်‌ပေးနိုင်ခဲ့သည်။
ဝတ်ဆင်နိုင်‌သော ကွန်ပျူတာများကို အသုံးပြုနိုင်ရန် ၁၆ ရာ စုနှစ်ကတည်းက ကြိုးပမ်းခဲ့ကြသည်။
လည်ပင်တွင် ဝတ်ဆင်၍ အသုံးပြုနိုင်‌သော တရုတ်‌ပေသီးများသည် ဝတ်ဆင်နိုင်‌သော ကွန်ပျူတာများ၏အစဦးပိုင်းဟု ဆိုကြသည်။
ကွန်ပျူတာသည် တွက်ချက်‌ရေးစက်ပစ္စည်းအဖြစ် စတင်ခဲ့ခြင်း ဖြစ်သည်။
ထို့‌ကြောင့် ကွန်ပျူတာ အစ တရုတ်‌ပေသီးကဟု ဆိုကြသည်။
ထို့အတူ ဝတ်ဆင်နိုင်‌သော ကွန်ပျူတာအစ လည်ဆွဲတရုတ် ‌ပေသီးကဟု ထပ်ဆင့်ဆိုရမည်ဖြစ်သည်။
‌တောရမ်တိုတက္ကသိုလ်မှ ပါ‌မောက္ခ ဖြစ်သူ စတီဗင် မန်းသည် ဝတ်ဆင်နိုင်‌သော ကွန်ပျူတာများကို တီထွင်ရန် ၁၉၇ဝ ခုနှစ်‌နှောင်းပိုင်းကာလကတည်းက ကြိုးပမ်းခဲ့သည်။
စတီဗင် မန်းကို ဝတ်ဆင်နိုင်‌သော ကွန်ပျူတာများ၏ဖခင်အဖြစ် သတ်မှတ်ကြသည်။
၁၆ ရာစုနှစ်များက တာစူခဲ့‌သော တီထွင်ဖန်တီးမှုများသည် ၁၉၈ဝ ခုနှစ် ‌နှောင်းပိုင်းကာလများတွင် သ‌န္ဓေတည်နိုင်ခဲ့သည်။
၁၉ဝဝ ပြည့်နှစ် နောက်ပိုင်းကာလများ တွင် ရုပ်လုံး‌ပေါ်ခဲ့ပြီး ၂ဝ၁ဝ ပြည့်နှစ်အလွန်ကာလများတွင် ‌ဈေးကွက်အတွင်းသို့ စတင်‌ရောက်ရှိ ခဲ့သည်။
လူသားအနာဂတ်အတွက် ဝတ်ဆင်နိုင်သောကွန်ပျူတာ၊ ဟန်ဇော်၊ ဂလိုဘယ်အင်္ဂလိပ်မဂ္ဂဇင်း၊ ၂ဝ၁၄ ခုနှစ် ဩဂုတ် http://www.hansann.com/?p=753 Category:နည်းပညာ Category:ကွန်ပျူတာ။
လိုင်ဖိုင် လိုဂို shwehmoneAsoeLinလိုင်ဖိုင် (Light Fidelity အတိုကောက်: Li-Fi) ဆိုသည်မှာ နည်းပညာဆိုင်ရာစကားလုံးတစ်လုံးဖြစ်ပြီး အီလက်ထ‌ရောနစ် ကိရိယာတစ်ခုမှ တစ်ခုသို့ ကြိုးမဲ့စနစ်ဖြင့် အချက်အလက်များကို ‌ပေးပို့နိုင်‌သော စနစ်တစ်ခုဖြစ်သည်။
အင်တာနက်ကွန်ရက်ကိုလည်း လိုင်ဖိုင်စနစ်ဖြင့် ချိတ်ဆက်အသုံးပြုနိုင်သည်။
လိုင်ဖိုင်စနစ်သည် အလင်းကို အ‌ခြေခံ၍ အချက်အလက်များကို ထုတ်လွှတ်ခြင်းနှင့်လက်ခံခြင်းတို့ကို ပြုလုပ်သည်။
လိုင်ဖိုင်စနစ်၏ အလင်းအတွက် အယ်လ်အီးဒီ (LED) မီးလုံးများကို အဓိကအသုံးပြုသည်။
အယ်လ်အီးဒီ မီးလုံးငယ်လေးများ၏ အလင်း‌ရောင်များမှတဆင့် အချက်အလက်များသည် စားပွဲတင်ကွန်ပျူတာများ၊ လက်ကိုင်ကွန်ပျူတာများ၊ ပုံထုတ်စက်များ၊ လက်ကိုင်ဖုန်းများနှင့်ကွန်ပျူတာဆက်စပ်ပစ္စည်းများထံသို့ အပြန်အလှန်စီးဆင်းမည်ဖြစ်သည်။
ထိုသို့ အသုံးပြုလာနိုင်သည်ဖြစ်၍ အီလက်ထ‌ရောနစ်ဆက်စပ်ပစ္စည်းများအားလုံးကိုလည်း ကွန်ပျူတာစနစ်များဖြင့် ထိန်းချုပ်စီမံလာနိုင်မည်ဖြစ်သည်။
လိုင်ဖိုင်စနစ်ကို စမ်းသပ်စနစ်အဖြစ် ၂ဝ၁၃ ခုနှစ်ကတည်းက စတင်အသုံးပြုလာကြသည်။
လက်ရှိအချိန်တွင် ဝိုင်ဖိုင်စနစ်ကိုသာ ကမ္ဘာနှင့်အဝှမ်း၌ အသုံးတွင်ကျယ်‌နေ‌သော်လည်း ၂ဝ၁၈ ခုနှစ်ခန့်တွင် လိုင်ဖိုင်စနစ်ကို အသုံးပြုလာမည်ဟု ခန့်မှန်းထားကြသည်။
လိုင်ဖိုင်ကို အသုံးပြုခြင်း‌ကြောင့် အင်တာနက်နှင့်အချက်အလက်စီးဆင်းမှုမြန်နှုန်းသည်လည်း မြင့်တက်လာမည်ဖြစ်သည်။
သုတေသနများ၏ အဆိုအရ မြန်နှုန်းသည် တစ်စက္ကန့်လျှင် ၁ဝ ဂစ်ဂါဘိုက်ခ် (10Gbit) ရှိသည်ဟု ဆိုသည်။
စာညွှန်း Category:ကြိုးမဲ့ဆက်သွယ်ရေး နည်းပညာ။
လောင်းလုံမြို့နယ်သည် မြန်မာနိုင်ငံ၊ တနင်္သာရီတိုင်းဒေသကြီး၊ ထားဝယ်ခရိုင်တွင် ပါဝင်သည့် မြို့နယ်တစ်ခု ဖြစ်သည်။
မြို့နယ်ရုံးစိုက်ရာမြို့မှာ လောင်းလုံမြို့ ဖြစ်သည်။
လောင်းလုံမြို့နယ်သည် ထားဝယ်မြို့နှင့် ၁၈ မိုင်ခန့် ကွာဝေးသည်။
သရက်ချောင်းမြို့နယ် သည် မြန်မာနိုင်ငံ၊ တနင်္သာရီတိုင်းဒေသကြီး၊ ထားဝယ်ခရိုင်တွင် ပါဝင်သည့် မြို့နယ်တစ်ခု ဖြစ်သည်။
မြို့နယ်ရုံးစိုက်ရာမြို့မှာ သရက်ချောင်းမြို့ ဖြစ်သည်။
ထားဝယ်ရာဇဝင်သမိုင်းအရ ကောဇာသက္ကရာဇ် ၁၀၀၀ ပြည့်နှစ်တွင် စတင်တည်ထောင်ပြီး၊ မူလက ရှက်ချောင်းဟု ခေါ်တွင်သည်။
ကာလရွေ့လျောလာသောအခါ သရက်ချောင်း ဖြစ်လာသည်။
သရက်ချောင်းမြို့နယ်သည် မြောက်လတ္တီတွဒ် ၁၃°၁၇' မှ ၁၄°၁၄' ကြား၊ အရှေ့လောင်ဂျီတွဒ် ၉၈°၁၄' မှ ၉၈°၄၀' ကြားတည်ရှိသည်။
အရှေ့မှ အနောက် ၂၅ မိုင်၊ တောင်မြောက် ၅၂ မိုင် ရှည်လျားသည်။
မြို့နယ်ဧရိယာ ၈၂၉.၆၂ စတုရန်းမိုင် ရှိရာ၊ သရက်ချောင်းမြို့မပါဘဲ ကျေးရွာအုပ်စု ဧရိယာမှာ ၈၁၇.၆၉ စတုရန်းမိုင် ရှိသည်။
မြောက်ဘက်နှင့် အရှေ့ဘက်တွင် ထားဝယ်မြို့နယ်၊ တောင်ဘက်တွင် ပုလောမြို့နယ်တို့နှင့် ထိစပ်နေကာ၊ အနောက်ဘက်တွင် မိုင် ၃၀ ရှည် ထားဝယ်မြစ်သည် မြောက်မှတောင်သို့ မြန်မာ့ပင်လယ်ထဲ စီးဝင်သည်။
http://themimu.info/place-codes တနင်္သာရီကမ်းမြောင်ဒေသ၊ ထားဝယ်မြစ်ဝှမ်းလွင်ပြင်၊ တနင်္သာရီရိုးမတောင်တန်းနှင့် မြန်မာ့ပင်လယ်ကြား တည်ရှိသော သရက်ချောင်းမြို့နယ်သည် မြေပြန့် နည်းပါး၊ တောင်တန်းပေါများ၍ တောင်ကျချောင်းလည်း များစွာ ရှိသည်။
အမြင့်ဆုံးတောင်မှာ နွားလဘို့တောင် ဖြစ်ကာ၊ ပေ ၅၁၃၀ မြင့်သည်။
ဒီရေဖုံးလွှမ်းပြီး၊ ရွှံ့နွံတောနှင့် လတာပြင် ရောပြွန်းသည်။
ပင်လယ်ရေမျက်နှာပြင်ထက် ပေ ၅၀ မြင့်သည်။
ပူအိုက်စိုစွတ်သော ရာသီဥတု ရှိသည်။
အပူချိန်မှာ အမြင့်ဆုံး ၃၈°C အနိမ့်ဆုံး ၉.၈°C ဖြစ်သည်။
ထားဝယ်မြစ်တွင် သရက်ချောင်းမြို့ ဆင်ဖြူပြင်ဆိပ်ကမ်းထိ သင်္ဘောများ သွားလာနိုင်သည်။
ကြိုးဝိုင်းတော ၁၁၆၆၃၃ ဧက၊ ဒီရေတောကြိုးပြင်ကာကွယ်တော ၁၆၀ ဧက၊ ကြိုးပြင်တော ၁၁၆၃၁၆ ဧကကို ထိန်းသိမ်းစောင့်ရှောက်ထားသည်။
http://themimu.info/place-codes သဘာဝပေါက်ပင် ကညင်၊ ကဒွတ်၊ ကန်းစို၊ ကျွဲသွေး၊ ကျဲကြီး၊ ကောင်းမှု၊ ဂန့်နီ၊ စံကား၊ ဇင်ပြွန်း၊ တောကြက်၊ တောင်သရက်၊ ပျဉ်းမ၊ ရွန်၊ လောက်ယား၊ သင်္ကန်း၊ သစ်ရှို၊ သပြေ၊ ဥဘန်တို့အပြင် ဝါး၊ ကြိမ်ဆူးပင်နှင့် ချုံနွယ် ပေါများစွာ ပေါက်သည်။
http://themimu.info/place-codes တောရိုင်းတိရစ္ဆာန် ကျား၊ ကျေး၊ ကုန်းလိပ်၊ ချီလှောင်၊ ခါ၊ ငုံး၊ စစ္စလီ၊ ဇီးကွက်၊ တောကြက်၊ တောကြောင်၊ တောဆိတ်၊ တောဝက်၊ ဖျံ၊ ဗျိုင်း၊ မျောက်၊ မြေစပ်ငှက်၊ မိကျောင်း၊ ရေကြက်၊ ရေဘဲ၊ ဝက်ဝံ၊ သစ်တောက်ငှက်၊ သာလိကာ၊ သိမ်းငှက်၊ အောက်စရစ်၊ ဥဩတို့ ကျက်စားသည်။
http://themimu.info/place-codes လူမျိုးနှင့် လူဦးရေ တိုင်းရင်းသား လူမျိုးစုနေထိုင်မှု အနေဖြင့်၊ ကချင် ၁၊ ကရင် ၁၀၉၁၃၊ မွန် ၁၉၊ ရခိုင် ၄၄၊ ထားဝယ် ၁၁၃၀၇၅၊ အခြား ၈၉၆ ဦး နေထိုင်သည် ဖြစ်၍ စုစုပေါင်း မြို့နယ်ချုပ်မှာ ၁၂၄၉၄၈ ဦး ရှိသည်။
၂၀၁၉ စက်တင်ဘာလ စာရင်းအရ၊ ယခင်နှစ် လူဦးရေ ၁၂၃၇၅၆ ဦး ရှိရာ၊ ၁၉၇၇ ဦး မွေးဖွား၊ ၈၁၉ ဦး သေဆုံး၊ ပြောင်းရွှေ့လာသူ ၉၈ ဦး၊ ပြောင်းထွက်သွားသူ ၆၄ ဦး ရှိလေသည်။
မြို့တွင် အိမ်ခြေ ၂၃၇၃ အိမ် နေထိုင်ပြီး၊ ကျေးလက်တွင် ၂၁၅၆၆ အိမ်ခြေ နေထိုင်သည်။
၁၈ နှစ်အထက် မြို့နေ ကျားဦးရေ ၃၃၉၃ ဦး၊ မဦးရေ ၃၉၁၇ ဦးရှိသည်။
ကျေးလက်တွင် ကျားဦးရေ ၃၁၁၄၄ ဦး၊ မဦးရေ ၃၄၆၆၃ ဦး ရှိသည်။
၁၈ နှစ်အောက် မြို့နေ ကျားဦးရေ ၂၂၄၅ ဦး၊ မဦးရေ ၂၀၉၁ ဦး ရှိသည်။
ကျေးလက်တွင် ကျားဦးရေ ၂၄၁၆၁ ဦး၊ မဦးရေ ၂၃၃၃၄ ဦး ရှိလေသည်။
http://themimu.info/place-codes ပါတီ နိုင်ငံရေးပါတီများမှာ NLD၊ ပြည်ခိုင်ဖြိုး၊ တစည၊ NDF၊ UDP တို့ ရှိသည်။
NLD တွင် အဖွဲ့ဝင် ၅၀၀၀၀ ရှိကာ၊ ပြည်ခိုင်ဖြိုးတွင် ၁၈၀၅၅ ရှိသည်။
http://themimu.info/place-codes တာတမံနှင့် ရေထိန်းတံခါး အမည်အမျိုးအစားအရှည်(ပေ)အကျိုးပြုဧက ကျောက်လှေကားရေလွှဲဆည်ရေလွှဲဆည်85.5 စုံစင်ရေထိန်းတံခါးရေထိန်းတံခါး၅×၇70 ဥတ္တူရေထိန်းတံခါး၅×၉40 ရငဲရေထိန်းတံခါး၆×၁၀300 သရက်ချောင်းတာတာတမံ16500536 ဆင်ဖြူပြင်တာ4500233 လဘတာ27625521 တပင်ရွှေထီးတာ11270116 ဖက်သွပ်တာ20840397 ကနက်သီရိတာ14500530 ကိုးကား ပြင်ပလင့်ခ်များ "Thayetchaung Google Satellite Map" Maplandia World Gazetteer Category:တနင်္သာရီတိုင်းဒေသကြီးရှိ မြို့နယ်များ။
အင်ဒရိုမီဒါ ၂ (အင် ၂) သည် အင်ဒရိုမီဒါ ကြယ်စုတန်းမှ အလင်းနှစ် ၂.၂၂ မီလီယံအကွာ၌တည်ရှိကာ ဂလက်ဆီပမွှားအမျိုးအစားတစ်ခုဖြစ်သည်။
ယင်းသည် Local Group ၏ အစိတ်အပိုင်းတစ်ခုဖြစ်ကာ M31 ၏ အရံဂလက်ဆီတစ်ခုလည်းဖြစ်သည်။
သို့သော် ထရိုင်ဂူလယ် ဂယ်လက်ဆီ (M33) နှင့် နီးကပ်စွာ တည်ရှိသည်။
ယင်းအား Sidney Van den Bergh ဆိုသူမှ ၄၈ လက်မအရှည် တယ်လီစကုပ်ဖြင့် ၁၉၇၀ နှင့် ၁၉၇၁ ခုနှစ်များတွင် အင်ဒရိုမီဒါ ၄ အားနောက်ခံထား၍ အင်ဒရိုမီဒါ ၁ အင်ဒရိုမီဒါ ၃ တို့နှင့်အတူ ယှဉ်တွဲရိုက်ကူးခဲ့သည်။
ကျမ်းကိုး Category:Local Group Category:ဂလက်ဆီများ Category:အင်ဒရိုမီဒါ (ကြယ်စုတန်း)။
ရေဖြူမြို့နယ် သည် မြန်မာနိုင်ငံ၊ တနင်္သာရီတိုင်းဒေသကြီး၊ ထားဝယ်ခရိုင်တွင် ပါဝင်သည့် မြို့နယ်တစ်ခု ဖြစ်သည်။
မြို့နယ်ရုံးစိုက်ရာမြို့မှာ ရေဖြူမြို့ ဖြစ်သည်။
ကျွန်းစုမြို့နယ် (သို့မဟုတ် မြိတ်အနောက်မြို့နယ်) သည် မြန်မာနိုင်ငံ၊ တနင်္သာရီတိုင်းဒေသကြီး၊ မြိတ်ခရိုင်တွင် ပါဝင်သည့် မြို့နယ်တစ်ခု ဖြစ်သည်။
မြို့နယ်ရုံးစိုက်ရာမြို့မှာ ကျွန်းစုမြို့ ဖြစ်သည်။
"Burma 1:250,000 topographic map, Series U542, Bokpyin NC 47-2" U.S. Army Map Service, July 1960 မြိတ်မြို့၏ အနောက်ဘက်၊ အနောက်မြောက်နှင့် အနောက်တောင်ဘက်ရှိ မြိတ်ကျွန်းစု၏ အစိတ်အပိုင်း အတော်များများသည် ကျွန်းစုမြို့နယ်တွင် ပါဝင်သည်။
ကျွန်းစုမြို့သည် ကတန်ကျွန်းပေါ်တွင်တည်ရှိပြီး မြိတ်မြို့၏ အနောက်တောင်ဘက်တွင် တည်ရှိသည်။
ကျွန်းစုမြို့နယ်တွင် ကျွန်းအများအပြား ပါဝင်သည်။
အရွယ်အစားအမျိုးမျိုး ရှိကာ ကျွန်းပေါင်း ၂၀၀ကေျာ် ခန့် ရှိသည်။
Geography of South Tenasserim and Mergui archipelago by Mr. H.L Chhibber တွင်မြိတ်ကျွန်းစု၌ကျွန်းပေါင်း ၉၀၀ ကျော် ရှိကြောင်း အကြမ်းဖျင်း ဖော်ပြသည်။
မြိတ်ကျွန်းစုရှိ အကြီးဆုံးကျွန်း ကတန်ကျွန်းမှာ စတုရန်းမိုင်ပေါင်း ၁၇၀ ကျယ်ဝန်းကာ ‌မြိတ်မြို့ အနောက်ဘက် ၁၀ မိုင်ခန့်အကွာတွင် ရှိသည်။
အခြား ထင်ရှားသော ကျွန်းများမှာ - လန်ပိကျွန်း လက်စွပ်အော်ကျွန်း ပြင်စဘုကျွန်း သရောသဟန်ကျွန်း ကွမ်းသီးကျွန်း သမိုင်းကြောင်း ကျွန်းစုမြို့နယ်ကို မြိတ်မြို့နယ်မှ ၁၉၉၀ ခုနှစ်တွင် ခွဲထုတ်ခဲ့သည်။
Südostasien Aktuell (Journal of current southeast Asian affairs) volume 18 ၂၀၁၄ သန်းခေါင်စာရင်းအရ လူဦးရေမှာ ၁၇၁၇၅၃ ဦးရေရှိသဖြင့် တိုင်းဒေသကြီးတွင် မြိတ်မြို့နယ်ပြီးလျှင် ဒုတိယလူဦးရေအများဆုံးမြို့နယ်ဖြစ်သည်။
page 199, in German ကိုးကား ပြင်ပလင့်ခ်များ Map of Kyunsu Township Category:တနင်္သာရီတိုင်းဒေသကြီးရှိ မြို့နယ်များ။
သဲကြောင် (Sand Cat) ၏ ဦးခေါင်းနှင့်ကိုယ်အရှည်မှာ ၁၆လက်မမှ ၂၃လက်မ ဖြစ်ပြီး အမြီးအရှည်မှာ ၁၀ လက်မမှ ၁၄လက်မ ဖြစ်သည်။
အရောင်အသွေးမှာ ညိုဝါရောင် သို့မဟုတ် ခဲညိုရောင် ဖြစ်သည်။
ကိုယ်ပေါ်တွင် အမည်းစင်းအနည်းငယ်ရှိပြီး နားရွက်များ၏နောက်ဘက်တွင် အမည်းကွက်တစ်ခုစီ ရှိသည်။
အမြီးဖျားတွင် အမည်းကွင်းသုံးခုရှိပြီး နောက် ဆုံးကွင်းသည် အမြီးဖျားအစွန်းတွင် ရှိသည်။
နားရွက်များမှာ အရွယ်အစားကြီးပြီး တစ်ခုနှင့်တစ်ခု ဝေးသဖြင့် ဦး ခေါင်း၏ဘေးဘက်များတွင် ပေါက်နေသကဲ့သို့ ရှိသည်။
သဲကြောင်များကို အာဖရိကတိုက်မြောက်ပိုင်းရှိ သဲကန္တာရများ၊ အာရေးဗီးယား၊ အရှေ့အလယ်ပိုင်းဒေသအချို့ နှင့် အာရှအလယ်ပိုင်းနိုင်ငံများတွင် တွေ့ရသည်။
သဲကြောင်များသည် နေ့အခါ ချုံပုတ်များအောက်တွင် သဲကျင်းများတူးပြီး ပုန်းအောင်းနေထိုင်လေ့ရှိသည်။
သဲ ကြောင်များ၏ခြေရာကို တွေ့ရခဲသော်လည်း ခြေရာများတွင် အမွေးရာများခံနေသဖြင့် အခြားကြောင်ခြေရာများ နှင့် အလွယ်တကူ ခွဲခြားသိနိုင်သည်။
ရှဉ့်၊ တောယုန်၊ ဂျာဘိုးကြွက် စသည့် တိရစ္ဆာန်ငယ်များကို ဖမ်းယူစားသောက်သည်။
ဧပြီလတွင် သားပေါက် လေ့ ရှိသည်။
တစ်ကြိမ်လျှင် သားငယ်လေးကောင် ပေါက်သည်။
ကျော်ညွှန့်လွင်၏ ကြောင်ရိုင်းများ (စာပေဗိမာန်ထုတ်) ကိုးကား ကဏ္ဍ:ကြောင်မျိုးရင်းဝင် တိရစ္ဆာန်များ။
အာဖရိကကြောင်ရိုင်း (African Wild Cat) ၏ ဦးခေါင်းနှင့် ကိုယ်အရှည်မှာ ၁၈လက်မမှ ၂၈လက်မအထိ ဖြစ်ပြီး အမြီးအရှည်မှာ ၁၁လက်မမှ ၁၅လက်မအထိ ဖြစ်သည်။
ကိုယ်အလေးချိန် ၈ပေါင်ခန့် ရှိသည်။
အရောင်အသွေးမှာ ဥရောပကြောင်ရိုင်းနှင့် ဆင်တူသော်လည်း အမည်းစင်းများမှာ ထင်ထင်ရှားရှားမရှိချေ။
ဝမ်းဗိုက်နှင့် ရင်ဘက်တို့တွင် အဝါရောင်ရှိသည်။
နားရွက်၏နောက် ဘက်သည် နီဝါရောင် ဖြစ်သည်။
အချို့ သတ္တဗေဒပညာရှင်များက အာဖရိကကြောင်ရိုင်းကို ဥရောပကြောင်ရိုင်း နှင့် တစ်မျိုးတည်းဖြစ်သည်ဟု ယူဆကြသည်။
အာဖရိကကြောင်ရိုင်းများသည် အာဖရိကတိုက်တွင် သဲကန္တာရကြီးများနှင့် အီကွေတာသစ်တောဒေသများမှ လွဲ ပြီး ကျန်ဒေသများတွင် နေရာအနှံ့အပြား နေထိုင်ကျက်စားကြသည်။
အာရေးဗီးယား၊ ဆီးရီးယားနှင့် အိန္ဒိယနိုင်ငံတို့တွင်လည်း ၎င်းတို့ကို တွေ့ရသည်။
အာဖရိကကြောင်ရိုင်းများသည် တောပါးသောနေရာများတွင် ချုံပုတ်များ သို့မဟုတ် မြေကျင်းများအတွင်းတွင် နေ့အခါ ပုန်းအောင်းနေထိုင်ပြီး ညအချိန်ရောက်မှသာ သွားလာကျက်စားကြသည်။
မိုးသားရှိပြီး အေးမြသောနေ့ များတွင် နေ့အခါ၌လည်း သွားလာကျက်စားတတ်သည်။
အမများ၏သားလွယ်ချိန်မှာ ၅၆ရက်မှ ရက်၆၀ အထိ ဖြစ်သည်။
အိမ်ကြောင်များနှင့် မိတ်လိုက်သားပေါက်နိုင်သည်။
ကျော်ညွှန့်လွင်၏ ကြောင်ရိုင်းများ (စာပေဗိမာန်ထုတ်) ကိုးကား ကဏ္ဍ:ကြောင်မျိုးရင်းဝင် တိရစ္ဆာန်များ de:Felis lybica။
ကော့ကော့ကြောင် () ၏ သိပ္ပံအမည်မှာ လီယိုပါဒတ် ဂွစ်နာ ဖြစ်သည်။
အမေရိကတိုက်တွင် တွေ့ရသောကြောင်မျိုးရင်းဝင်များအနက် အရွယ်အစား အသေးငယ်ဆုံး ဖြစ်သည်။
ချီလီနိုင်ငံ အလယ်ပိုင်းနှင့် တောင်ပိုင်းဒေသတို့တွင် လည်းကောင်း၊ ယင်းနှင့်တဆက်တစပ်တည်းရှိသော အာဂျင်တီးနားနိုင်ငံရှိ ဒေသများတွင်လည်းကောင်း တွေ့ရသည်။
Napolitano, C.; Gálvez, N.; Bennett, M.; Acosta-Jamett, G. & Sanderson, J. (2015). "Leopardus guigna". The IUCN Red List of Threatened Species. IUCN. 2015: e.T15311A50657245. doi:10.2305/IUCN.UK.2015-2.RLTS.T15311A50657245.en. Retrieved 14 January 2018. သွင်ပြင်လက္ခဏာ ဦးခေါင်းနှင့်ကိုယ်အရှည်မှာ ၁၆လက်မမှ ၂၁လက်မ အထိ ဖြစ်ပြီး အမြီးအရှည်မှာ ၇လက်မမှ ၉လက်မအထိ ဖြစ် သည်။
အရောင်အသွေးမှာ အညိုဖျော့ဖြစ်ပြီး အညိုရင့်ရောင် အစက်အပြောက်များ ကိုယ်ပေါ်တွင် အတန်း လိုက် တည်ရှိသည်။
ရင်ဘတ်နှင့် ဝမ်းဗိုက်ပိုင်းတွင် အဖြူရောင်သမ်းသည်။
အမြီးတွင် အမည်းကွင်းများ ရှိ သည်။
ကျော်ညွှန့်လွင်၏ ကြောင်ရိုင်းများ (စာပေဗိမာန်ထုတ်) ပျံ့နှံ့ကျက်စားပုံ ကော့ကော့ကြောင်များကို တောင်အမေရိကတိုက်၊ ချီလီနိုင်ငံရှိ အင်ဒီးတောင်တန်း၏ သမပိုင်းမိုးသစ်တောများတွင် တွေ့ရသည်။
အောက်ခြေတွင် ဝါးပင်များ ပေါက်ရောက်နေသောတောအုပ်များတွင် အဓိက တွေ့ရသည်။
အာဂျင်တီးနားနိုင်ငံတွင်လည်း ယင်းတို့ကို တွေ့ရသည်။
Nowell, K., Jackson, P. (1996) Kodkod Archived 2008-11-12 at the Wayback Machine. In: Wild Cats: status survey and conservation action plan. IUCN/SSC Cat Specialist Group, Gland, Switzerland. အလေ့စရိုက် သစ်ပင်တက်ကျွမ်းကျင်သော်လည်း မြေပေါ်တွင် အနေများသည်။
မြေကြွက်နှင့် ငှက်များ ကို ဖမ်းယူစားသောက်တတ်သည်။
လူတို့မွေးမြူသော ကြက်များကိုလည်း ဝင်ရောက်ဆွဲတတ်ပြီး ကြက်ဆွဲရန် တစ်ကောင်တည်းမလာဘဲ အုပ်စုလိုက်လာလေ့ရှိသည်ဟု ဆိုသည်။
တိရစ္ဆာန်ဥယျာဉ်များတွင် ကော့ကော့ ကြောင်၏ အရှည်ဆုံးသက်တမ်းမှာ ၁၁နှစ်ကျော် ဖြစ်သည်။
ကျော်ညွှန့်လွင်၏ ကြောင်ရိုင်းများ (စာပေဗိမာန်ထုတ်) ကိုးကား ကဏ္ဍ:ကြောင်မျိုးရင်းဝင် တိရစ္ဆာန်များ Category:ချီလီနိုင်ငံတွင် တွေ့ရှိရသော နို့တိုက်သတ္တဝါများ Category:အာဂျင်တီးနားနိုင်ငံတွင် တွေ့ရှိရသော နို့တိုက်သတ္တဝါများ။
တရုတ်ကန္တာရကြောင် (Chinese Desert Cat) ၏ ဦးခေါင်းနှင့်ကိုယ်အရှည်မှာ ၂၈လက်မမှ ၃၄လက်မအထိ ဖြစ်ပြီး အမြီးအရှည်မှာ ၁၂လက်မမှ ၁၄လက်မအထိ ဖြစ်သည်။
အရောင်အသွေးမှာ အဝါရောင်ဖြစ်ပြီး ကျောကုန်းအရောင်ဖျော့သည်။
ကိုယ်ဘေးဘက်များသည် အ ရောင်အနည်းငယ်ပိုရင့်ပြီး ဝမ်းဗိုက်နှင့် ရင်ဘတ်တို့မူကား အရောင်အနည်းငယ်ဖျော့သည်။
မျက်နှာတွင် အစင်း ကြောင်းအနည်းငယ်နှင့် အမြီးတွင် အမည်းကွင်းများ ရှိပြီး ကိုယ်ဘေးဘက်တွင် အရောင်ဖျော့သောအစင်း ကြောင်းများ ရှိသည်။
တရုတ်ကန္တာရကြောင်များကို ၁၉ ရာစုနှစ်အကုန်တွင်မှ သိပ္ပံပညာရှင်တို့ စတင်တွေ့ရှိကြခြင်း ဖြစ်သည်။
မွန်ဂိုလီးယားနှင့် တရုတ်ပြည် ကန်စုပြည်နယ်နှင့် စီချွမ်ပြည်နယ်တို့ရှိ ခြောက်သွေ့သောမြက်ခင်းပြင်များအတွင်း နေထိုင် ကျက်စားကြသည်။
ကျော်ညွှန့်လွင်၏ ကြောင်ရိုင်းများ (စာပေဗိမာန်ထုတ်) ကိုးကား ကဏ္ဍ:ကြောင်မျိုးရင်းဝင် တိရစ္ဆာန်များ Category:မွန်ဂိုလီးယားနိုင်ငံတွင် တွေ့ရသော နို့တိုက်သတ္တဝါများ Category:တရုတ်နိုင်ငံတွင် တွေ့ရသော နို့တိုက်သတ္တဝါများ။
မြန်မာကာတွန်းဆရာတစ်ဦးဖြစ်သူ ကာတွန်းဦးအကိန်းကို (၁၉၄၈)ခုနှစ်၊ မတ်လ(၂၀)ရက်တွင် မွေးဖွား ခဲ့သည်။
အဖ ဦးကောင်း၊ အမိ ဒေါ်စိုးကြည်တို့၏ သားဖြစ်သည်။
ရန်ကုန်တိုင်း၊ ကျောက်တန်း ဇာတိ ဖြစ်သည်။
(၁၉၆၉)ခုနှစ်တွင် အိုးဝေဂျာနယ်တွင် ကာတွန်းများ စတင်ရေးဆွဲခဲ့သည်။
မြင်ဆရာအဖြစ် ကာတွန်းဦးမောင်စိန်၊ ကာတွန်းဦးအောင်ရှိန်၊ ကာတွန်းဦးဖေသိန်းတို့၏လက်ရာများကို လေ့လာဆည်းပူးခဲ့သည်။
စာနယ်ဇင်းများတွင် ကာတွန်းများ ရေးဆွဲလျက် ရှိသည်။
ထင်ရှားသော ကာတွန်းဇာတ်ကောင်မှာ “မုဆိုးကြီးတာတီးနှင့် တပည့် ကျော်ပဲလှော်” ဖြစ်သည်။
ကာတွန်းဝင်းအောင်၏ မြန်မာကာတွန်းပေါင်းချုပ် ကိုးကား Category:မြန်မာ ကာတွန်းဆရာများ Category:သက်ရှိထင်ရှားပုဂ္ဂိုလ်များ Category:၁၉၄၈ မွေးဖွားသူများ။